钦定古今图书集成/明伦汇编/氏族典/第500卷 > 《凌迪知万姓统谱》 > 寇儁
## 钦定古今图书集成/明伦汇编/氏族典/第500卷 > 《凌迪知万姓统谱》 > 寇儁

按《周书寇儁传》：“儁字祖儁，上谷昌平人也。祖赞，魏南
雍州刺史。父臻，郢州刺史。儁好学强记，兄祖训、祖礼
及儁并有志行，白首同居。以选为魏孝文帝挽郎，除
奉朝请，以功授员外散骑侍郎。孝昌中，置盐池都将，
以儁为之。永安二年，出为凉州刺史。大统五年入关，
拜秘书监。十七年，除车骑大将军。魏恭帝三年，赐姓”
若《口引》氏。武成元年，进骠骑大将军、开府仪同三司。
保定三年，卒。谥曰元。子奉，位至洵州刺史、昌国县公。
奉弟颙，历官小纳言，濩泽郡公。